Ríkisstjórnin styrkir framkvæmdir á varðskipinu Óðni Saga varðskipsins Óðins er samtvinnuð sögu þjóðarinnar . Ríkisstjórnin samþykkti á fundi sínum í gær að veita fjórar milljónir króna af sameiginlegu ráðstöfunarfé sínu til framkvæmda á varðskipinu Óðni til að undirbúa siglingu þess sjómannadagshelgina 6. og 7. júní í tilefni þess að 60 ár eru liðin frá því að skipið kom nýtt til landsins árið 1960 . Saga varðskipsins Óðins er samtvinnuð sögu þjóðarinnar . Skipið var upphaflega fullkomnasta björgunarskip á Norðurhöfum . Skipið tók þátt í öllum þremur þorskastríðunum á 20. öldinni en þorskastríðin skiptu sköpum fyrir efnahagslegt sjálfstæði þjóðarinnar . Þá gegndi skipið um árabil veigamiklu hlutverki við eftirlit á sjó og þegar ófært var eða erfiðleikar við fólks - og vöruflutninga , ekki síst í afskekktustu byggðir landsins . Hollvinasamtök varðskipsins Óðins voru stofnuð árið 2006 með það að markmiði að koma í veg fyrir að varðskipið , sem þá hafði lokið hlutverki sínu , yrði selt úr landi í brotajárn . Árið 2008 afhentu stjórnvöld skipið til hollvinasamtakanna með þeirri kvöð að minja - og varðveislugildi skipsins yrði viðhaldið og að skipið yrði opið almenningi til skoðunar hér á landi , sem hluti af minjum og fróðleik um þorskastríðsárin . Í kjölfarið fólu hollvinasamtökin Sjóminjasafninu í Reykjavík að annast varðveislu þess og rekstur sem safns . Skipið er einn glæsilegasti sýningargripur Sjóminjasafnsins og er boðið upp á leiðsögn um skipið þrisvar á dag auk þess sem skipið er opið gestum á hátíðisdögum . Styrkveiting ríkisstjórnarinnar er liður í því að Hollvinasamtök Óðins geti gangsett skipið í tilefni af afmælinu næsta sumar en Alþingi samþykkti einnig að tillögu fjárlaganefndar að veita 15 milljónir króna á fjárlögum ársins 2020 til framkvæmdanna . Þá veitir mennta - og menningarmálaráðuneyti árlegt rekstarframlag til Sjóminjasafns Reykjavíkur vegna skipsins . Varðskipið Óðinn á siglingu árið 1995 . Mynd : Jón Páll Ásgeirsson . Hollvinasamtök varðskipsins Óðins voru stofnuð árið 2006 með það að markmiði að koma í veg fyrir að varðskipið , sem þá hafði lokið hlutverki sínu , yrði selt úr landi í brotajárn . Mynd : Jón Páll Ásgeirsson .